Andi Hektor

pisi|Andi Hektor 2020. aastal Arvamusfestivali teadusalal
Andi Hektor (sündinud 22. augustil 1975) on eesti füüsik, ettevõtja ja teaduse populariseerija. 

Haridustee
Andi Hektor lõpetas 1993. aastal C. R. Jakobsoni nimelise Viljandi 1. Keskkooli ja 1998. aastal Tartu Ülikooli bakalaureusekraadiga teoreetilise füüsika erialal. Aastatel 1998–2000 õppis ta Tartu Ülikooli teoreetilise füüsika magistriõppes; 1999. aastal oli lühikest aega Århusi Ülikooli külalismagistrant. 2000. aastal kaitses ta Tartu Ülikooli teoreetilise füüsika instituudis magistritöö "Discrete Symmetries and Group Extensions in Quantum Physics" ("Diskreetsed sümmeetriad ja rühmade laiendid kvantfüüsikas"; juhendaja Tartu Ülikooli väljateooria õppetooli dotsent Rein Saar) ning sai magistrikraadi.

2008. aastal kaitses ta Tartu Ülikooli juures doktoritöö "Neutrino physics beyond the Standard Model" ("Standardmudeli järgne neutriinofüüsika"; juhendaja Martti Raidal).Andi Hektor Eesti Teadusinfosüsteemis.

Töökäik
Aastatel 2004–2020 töötas Andi Hektor teadlasena ees ja osales Keemilise ja Bioloogilise Füüsika Instituudi egiidi all teaduseksperimendis Compact Muon Solenoid (CERN, Genf, Šveits). Aastatel 2010–2013 töötas ta seal koos Mait Münteliga.Madis Filippov. "Füüsikaõpetajad käisid CERNis teadmisi kogumas" Postimees, 6. november 2011. Lühemat aega on töötanud ka Uppsala Ülikoolis, Helsingi Ülikoolis, Soome Kiirguskaitse Keskuses (STUK) ja Cambridge'i Ülikoolis.

Aastatel 2020–2025 töötas ta müüontomograafia tehnoloogiat arendava iduettevõtte GScan OÜ strateegiajuhina, olles ka ettevõtte kaasasutaja ja osanik. Samal ajal jätkas ta külalisteadlasena Keemilise ja Bioloogilise Füüsika Instituudis (KBFI) konsulteerides erinevaid teadus- ja arendusprojekte. Ta on olnud külalislektor Tartu ja Helsingi Ülikoolis.

Alates 2025. aasta maist on Andi Hektor projekti mu-ray.tech tegevjuht ja kaasasutaja. Projekt tegeleb tehislikul müüonkiirgusel põhinevate läbivalgustamissüsteemide rakendamisega tööstus- ja meditsiinidiagnostikas. Projekt tegutseb teadus- ja tehnoloogiakeskuse DESY juures Hamburgis, Bradfieldi tehnoloogiakeskuses Cambridges ja Tehnopolis Tallinnas.

Teadustegevus
Tema teadustöö põhisuunad on osakestefüüsika, astroosakestefüüsika, kosmoloogia, kosmilised kiired ja andmeteadus.

Ta on rohkem kui 170 teadusartikli ja mitme populaarteadusliku kirjutise kaasautor.

Teaduse populariseerimine
Andi Hektor on füüsika populariseerija. Ta oli üks seitsmest teaduse populariseerimise auhinna III preemia laureaadist 2008. aastal."Täna auhinnati Eesti parimaid teaduse populariseerijaid" Archimedes, 29. aprill 2008.

Koos Kristjan Kannikesega on ta kirjutanud raamatu "Higgsi bosoni lugu", mille eest pälvisid autorid 2013. aastal teaduse populariseerimise auhinna II preemia kategoorias "Teaduse populariseerimine trükisõna abil".Autasustati parimaid teaduse populariseerijaid, elutööpreemia Helle ja Jaak Jaanistele Eesti Teadusagentuur, 15.11.2013. 

Ta oli koos Els Heinsaluga üks ürituste sarja "Teadusmarss" eestvedaja ja surverühma Teaduskoda algatusrühma liige. Liikumise eesmärk oli parandada Eesti teadus- ja arendussüsteemi kvaliteeti, suurendada avaliku sektori investeeringuid sellesse ja hoida silma peal teadusleppe täitmisel.

Ettevõtlustegevus
Alates 2025 aasta maist on Andi Hektor projekti mu-ray.tech tegevjuht ja kaasasutaja. Projekt tegeleb tehislikul müüonkiirgusel põhinevate läbivalgustamissüsteemide rakendamisega tööstus- ja meditsiinidiagnostikas. Projektis arendatakse ka efektiivset elektron-müüonkonverterit ja laserplasmakiirendi tehnoloogiat. Projekti tiim tegutseb teadus- ja tehnoloogiakeskuse DESY juures Hamburgis, Bradfieldi tehnoloogiakeskuses Cambridges ja Tehnopolis Tallinnas.

Aastatel 2020–2025 oli Andi Hektor iduettevõtte GScan OÜ strateegiajuht, kaasasutaja ja osanik. Ettevõte tegeleb looduslikul atmosfäärikiirgusel (põhiliselt müüonkiirgusel) põhinevate skaneerimissüsteemide rakendamisega ehitusinseneerias.

Andi Hektor on teadus- ja arendusmahuka kõrg- ja süvatehnoloogilise ettevõtluse entusiast. Ta on avalikes sõnavõttudes rõhutanud teadlaste, ettevõtjate ja investorite koostöö olulisust ning osalenud paljudes selleteemalistes algatustes.

Liikmesus
 Tartu Observatooriumi teadusnõukogu liige (2018–2021)
 Keemilise ja Bioloogilise Füüsika Instituudi teadusnõukogu liige (2018–)
 Eesti Füüsika Seltsi liige, aseesimees (2005–)
 Eesti Teadusajakirjanike Seltsi juhatuse liige (2012–)

Viited

Välislingid


 INSPIRE-HEP andmebaas
 Andi Hektor – Universumist TEDxTallinn
 Kõrge energia ja arvutusfüüsika labor, Keemilise_ja_Bioloogilise_Füüsika_Instituut, Tallinn (inglise keeles)
 Ulvar Käärt. "Mees universumi mikromaailmas" Horisont, 5/2016. Lk 22–29
 GScan OÜ
 Andi Hektor ja Mait Müntel: mure sinu pärast, teadusmahukas Eesti! novaator.err.ee, 16. mai 2017
 Andi Hektori artiklid Postimehes
 Andi Hektor ERR Novaatoris

Kategooria:Eesti teadusajakirjanikud
Kategooria:Eesti füüsikud
Kategooria:Tartu Ülikooli füüsika-keemiateaduskonna vilistlased‎
Kategooria:Sündinud 1975